open-index/open-wikipedia-markdown huggingface dataset:
చిట్టెం రామ్మోహన్ రెడ్డి

**చిట్టెం రామ్మోహన్‌ రెడ్డి**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున మక్తల్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
రామ్మోహన్ రెడ్డి 1963, జనవరి 30న నర్సిరెడ్డి - సుమిత్రారెడ్డి దంపతులకు నారాయణపేట జిల్లా, ధన్వాడలో జన్మించాడు. రామ్మోహన్ రెడ్డి కుటుంబం మక్తల్‌లో స్థిరపడింది. తండ్రి చిట్టెం నర్సిరెడ్డి స్వాతంత్ర్య సమరయోధుడు, మూడుసార్లు ఎమ్మెల్యేగా, రెండుసార్లు ఎమ్మెల్సీగా పనిచేశాడు.

ధన్వాడలో ఆరోతరగతి వరకు చదివి, ఉన్నత చదువుల కోసం 1970లో హైదరాబాదుకు వెళ్ళాడు. అక్కడే 1982లో బికాంలో డిగ్రీ పూర్తి చేసి, పోలీస్‌ కావాలనే కోరికతో ఎస్‌ఐ రిక్రూట్‌మెంట్‌లో పాల్గొన్నాడు. తర్వాత చదువు మానేసి 1984లో వ్యాపారరంగంలోకి అడుగుపెట్టాడు.

## వ్యక్తిగత జీవితం
రామ్మోహన్ రెడ్డికి 1986లో రంగారెడ్డి జిల్లాకు చెందిన సుచరితతో వివాహం జరిగింది. వారికి ఇద్దరు కుమారులు (చాణక్య, పృథ్వీష్‌) ఉన్నారు.

## రాజకీయ విశేషాలు
2005, ఆగస్టు 15న అప్పటి మక్తల్ ఎమ్మెల్యేగా ఉన్న చిట్టెం నర్సిరెడ్డి నక్సలైట్ల కాల్పుల్లో మరణించగా, 2005లో జరిగిన ఉపఎన్నికలో రామ్మోహన్ రెడ్డి కాంగ్రెస్ పార్టీ తరపున మక్తల్ అసెంబ్లీ నియోజకవర్గం నుండి ఎమ్మెల్యేగా గెలిచాడు. 2009లో జరిగిన అసెంబ్లీ ఎన్నికల్లో ఓడిపోయాడు. 2014లో జరిగిన తెలంగాణ సార్వత్రిక ఎన్నికల్లో భాగంగా కాంగ్రెస్ పార్టీ అభ్యర్థిగా మక్తల్ అసెంబ్లీ నియోజకవర్గం నుండి పోటీచేసి తెలంగాణ రాష్ట్ర సమితి పార్టీ అభ్యర్థి ఎల్కోటి ఎల్లారెడ్డి పై 10,027 ఓట్ల మెజారిటీతో గెలుపొందాడు. 2016లో టిఆర్ఎస్ పార్టీలో చేరాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై మక్తల్ అసెంబ్లీ నియోజకవర్గం నుండి పోటీచేసి స్వతంత్ర అభ్యర్థి జలందర్ రెడ్డి పై 48,315 ఓట్ల మెజారిటీతో గెలుపొందాడు. ఆయనను 2023లో జరిగే శాసనసభ ఎన్నికల్లో మక్తల్ నుండి బీఆర్‌ఎస్‌ ఎమ్మెల్యే అభ్యర్థిగా ప్రకటించారు.
## మూలాలు

వర్గం:జీవిస్తున్న ప్రజలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:1963 జననాలు
వర్గం:నారాయణపేట జిల్లా వ్యక్తులు
వర్గం:నారాయణపేట జిల్లా రాజకీయ నాయకులు
వర్గం:తెలంగాణ వ్యాపారవేత్తలు
గట్టు భీముడు

**గట్టు భీముడు** తెలంగాణ రాష్ట్ర రాజకీయ నాయకుడు. 1999లో తెలుగుదేశం పార్టీ నుండి గద్వాల్ శాసనసభ నియోజకవర్గం ఎమ్మెల్యేగా పనిచేశాడు.

## జననం
బోయ కుటుంబానికి చెందిన భీముడు జోగులాంబ గద్వాల జిల్లా, గట్టు మండలంలోని బల్గెర గ్రామంలో జన్మించాడు.

## రాజకీయ ప్రస్థానం
చాలాకాలం తెలుగుదేశం పార్టీలో పనిచేసిన భీముడు 1999 ఎన్నికలలో పార్టీ తరపున పోటిచేసి, భారత జాతీయ కాంగ్రెస్ పార్టీ అభ్యర్థి డి. కె. అరుణపై గెలుపొందాడు. 2004లో సమాజ్‌వాది పార్టీ నుండి పోటీచేసిన డి.కె.అరుణ చేతిలో ఓడిపోయాడు. ఆనాటి నుండి క్రియాశీలక రాజకీయాలకు దూరంగా ఉన్న భీముడు 2018లో జరిగిన తెలంగాణ శాసనసభ ఎన్నికలు సమయంలో తెలంగాణ రాష్ట్ర సమితి పార్టీలో చేరి బండ్ల కృష్ణమోహన్‌ రెడ్డి గెలుపుకు కృషి చేశాడు.

## మరణం
గత కొంతకాలంగా మధుమేహం, రక్తపోటు, మూత్రపిండాల సంబంధిత వ్యాధులతో బాధపడుతున్న భీముడు నిమ్స్ ఆస్పత్రిలో చికిత్స పొందుతూ 2019, జూన్ 12 బుధవారం ఉదయం మరణించాడు.

## మూలాలు

వర్గం:జోగులాంబ గద్వాల జిల్లా వ్యక్తులు
వర్గం:తెలుగుదేశం పార్టీ రాజకీయ నాయకులు
వర్గం:జోగులాంబ గద్వాల జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:జోగులాంబ గద్వాల జిల్లా నుండి ఎన్నికైన శాసన సభ్యులు
వర్గం:జోగులాంబ గద్వాల జిల్లా రాజకీయ నాయకులు
మొస్రా మండలం

**మొస్రా మండలం,** తెలంగాణ రాష్ట్రం, నిజామాబాద్ జిల్లాకు చెందిన మండలం. 2016  లో చేసిన తొలి పునర్వ్యవస్థీకరణలో కాకుండా ఈ మండలం ఆ తరువాత 2019 మార్చి 7  కొత్తగా ఏర్పడింది. దానికి ముందు కూడా ఈ మండలానికి చెందిన మొస్రా గ్రామం ఇదే జిల్లా, నిజామాబాదు రెెవెన్యూ డివిజను, వర్ని మండలంలో ఉండేది.  ప్రస్తుతం ఈ మండలం భోధన్ రెవెన్యూ డివిజనులో భాగం.ఈ మండలంలో 6  రెవెన్యూ గ్రామాలు ఉన్నాయి. అందులో రెండు నిర్జన గ్రామాలు.

## 2019 లో  ఏర్పడిన మండలం
గతంలో మొస్రా గ్రామం ఇదే జిల్లాలోని, నిజామాబాదు రెవెన్యూ డివిజను పరిధిలోని వర్ని మండలంలో ఉండేది. ఆ తరువాత వర్ని మండలంలోని 6 గ్రామాలను (రెండు నిర్జన గ్రామాలు) విడగొట్టుట ద్వారా 2019 మార్చి 7  కొత్తగా ఈ మండలం ఏర్పడింది.

## గణాంకాలు
2019 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 244 చ.కి.మీ. కాగా, జనాభా 13,452. జనాభాలో పురుషులు 6,514 కాగా, స్త్రీల సంఖ్య 6,938. మండలంలో 3,304 గృహాలున్నాయి.

## మండల విశేషాలు
మండల ప్రధాన కేంద్రంలో సిండికేటు బ్రాంచి కార్యాలయం ఉంది.మండలంలోని గోపూరు  ఉన్నత పాఠశాల విద్యార్థులు గ్రామంలో పరిశుబ్రత - పచ్చదనం కార్యక్రమంలో మందంజలో ఉన్నారు.పాలిధిన్ వ్యర్థాలను,మెక్కలకు హాని కలిగించే వ్యర్థాలను దరిచేరనియ్యరు.

## మండలం లోని గ్రామాలు

### రెవెన్యూ గ్రామాలు
# మొస్రా
# చింతకుంట
# గోవూరు
# తిమ్మాపూర్

గమనిక:నిర్జన గ్రామాలు రెండు పరిగణనలోకి తీసుకోలేదు

## మూలాలు

## వెలుపలి లంకెలు

వర్గం:2019 లో ఏర్పాటైన తెలంగాణ మండలాలు
పబ్ జి వీడియో గేమ్

**పబ్ జి** () అనేది ఒక వీడియో గేం. ఇది చరవాణిలో అత్యంత ఎక్కువగా ఆడబడు ఆట. **'ప్లేయర్ అన్‌నోన్స్ బ్యాటిల్‌ గ్రౌండ్స్**'కు (*PlayerUnknown's Battlegrounds*) సంక్షిప్త రూపమే పబ్‌జి.దీన్ని దక్షిణ కొరియాకు చెందిన పబ్‌జి కార్పొరేషన్ తయారు చేసింది. 2017లో ఇది విడుదలైంది.పబ్‌జిలోకి లాగిన్ అయ్యాక ఫేస్‌బుక్ లేదా మరేదైనా సోషల్ అకౌంట్‌తో లాగిన్ అవ్వాల్సి ఉంటుంది.ఒంటరిగా ఆడుతున్నపుడు ఇతరుల సహకారం లభించదు. మీరు ఒక్కరే మిగతా చంపాల్సి ఉంటుంది.జట్టుగా కలిసి ఆడుతున్నపుడు ఇద్దరు లేకుంటే నలుగురు కలిసి ఇతరులను చంపాల్సి ఉంటుంది. వీరితో మాటల సంభాషణ కూడా ఉంటుంది.

## యుద్ధభూమి

ఆటలో 8X8 కిలోమీటర్ల యుద్ధ భూమి ఉంటుంది. ఇందులో పలు భవనాలు, శిథిలాలు, వాహనాలు, ఆయుధాలు, తదితరాలు ఉంటాయి.ఇందులో మొదట విమానం నుంచి ప్యారాషూట్‌ ద్వారా యుద్ధభూమిలో అడుగుపెడతాము.ఇక్కడకు దిగిన తర్వాత తనను తాను రక్షించుకోడానికి హెల్మెట్. ఇతరులను హతమార్చేందుకు ఆయుధాలను సేకరించాల్సి ఉంటుంది.

## ఆయుధాలు
కత్తులు, రకరకాల తుపాకులు, బుల్లెట్లు, బాంబులు, గ్రెనేడ్‌లు ఉంటాయి.వీటితో పాటు గాయపడినపుడు కట్లు వేసేందుకు బ్యాండెయిడ్స్, ప్రథమ చికిత్స కిట్లు, ఎనర్జీ డ్రింకులు ఉంటాయి.వాహనాలు కూడా ఉంటాయి.వాటిని డ్రైవ్ చేసుకొని వెళ్లొచ్చు.

## ఆటఆడే విధానం
చేతిలో ఉన్న ఆయుధాలతో అవతలివారిని చంపుకుంటూ వెళ్లాలి. లేకుంటే ప్రత్యర్థి
చేతుల్లో చావాల్సి ఉంటుంది. గేమ్‌లో రెడ్ జోన్, నీలి మేఘాలు తరుముకుంటూ వస్తాయి.రెడ్ జోన్‌లో ఉన్నప్పుడు అక్కడి నుంచి బయటకు వచ్చేయాలి. గేమ్‌లో సూచించిన సర్కిల్ లోనే గేమ్ ఆడాలి.గేమ్‌లో సర్కిల్ చిన్నదవుతూ మిగిలిన ప్రత్యర్థులను దగ్గర చేస్తూ ఉంటుంది. దీంతో గేమ్ కష్టతరంగా మారుతుంది.

## మూలాలు

వర్గం:ఆటలు
వర్గం:బెటల్ రొయల్
చందూర్ మండలం (నిజామాబాద్ జిల్లా)

**చందూర్ మండలం,** తెలంగాణ రాష్ట్రం, నిజామాబాద్ జిల్లాకు చెందిన మండలం..  2016  లో చేసిన తొలి పునర్వ్యవస్థీకరణలో కాకుండా ఈ మండలం ఆ తరువాత 2019 మార్చి 7న  కొత్తగా ఏర్పడింది. దానికి ముందు  ఈ మండలానికి చెందిన చందూర్ గ్రామం ఇదే జిల్లా, నిజామాబాదు రెెవెన్యూ డివిజను లోని, వర్ని మండలం లో ఉండేది.  ప్రస్తుతం ఈ మండలం భోధన్ రెవెన్యూ డివిజనులో భాగం.ఈ మండలంలో 5 రెవెన్యూ గ్రామాలు ఉన్నాయి. ఇది జిల్లా ప్రధాన కార్యాలయం నిజామాబాదు నుండి పశ్చిమాన 22 కి.మీ.దూరంలో ఉంది. రాష్ట్ర రాజధాని హైదరాబాదు 168 కి.మీ.దూరంలో ఉంది. మండల కేంద్రం చందూర్ 

## గణాంకాలు
2019 లో ఏర్పడిన ఈ మండల వైశాల్యం 244 చ.కి.మీ. కాగా, జనాభా 10,878. జనాభాలో పురుషులు 5,359 కాగా, స్త్రీల సంఖ్య 5,519. మండలంలో 2,532 గృహాలున్నాయి.

## 2019 లో  ఏర్పడిన మండలం
గతంలో చందూర్ గ్రామం ఇదే జిల్లాలోని, నిజామాబాదు రెవెన్యూ డివిజను పరిధిలోని వర్ని మండలంలో ఉండేది. ఆ తరువాత వర్ని మండలంలోని 5 గ్రామాలను విడగొట్టుట ద్వారా 2019 మార్చి 7 కొత్తగా ఈ మండలం ఏర్పడింది.

## సమీప మండలాలు
ఉత్తరం వైపు బోధన్ మండలం, పడమటి వైపు కోటగిరి మండలం, తూర్పు వైపు నిజామాబాద్ సౌత్ మండలం, నిజామాబాద్ నార్త్ మండలం ఉన్నాయి.

## మండలం లోని గ్రామాలు

### రెవెన్యూ గ్రామాలు
#చందూర్
# ఘన్‌పూర్
#లక్ష్మాపూర్
#కారేగావ్ 
#మేడిపల్లె

## మూలాలు

## వెలుపలి లంకెలు

వర్గం:2019 లో ఏర్పాటైన తెలంగాణ మండలాలు
బండ్ల కృష్ణమోహన్ రెడ్డి

**బండ్ల కృష్ణమోహన్‌ రెడ్డి,** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి తరపున గద్వాల్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
కృష్ణమోహన్ రెడ్డి 1967, సెప్టెంబరు 21న వెంకటరామ్ రెడ్డి - రేవతమ్మ దంపతులకు తెలంగాణ రాష్ట్రం, జోగులాంబ గద్వాల జిల్లాలోని  బురెడ్డి పల్లి పల్లి గ్రామం లో  జన్మించాడు. 1982లో గద్వాలలోని ప్రభుత్వ ఉన్నత పాఠశాల నుండి పదవ తరగతి, 1988లో ఆత్మకూరులోని ప్రభుత్వ జూనియర్ కళాశాలలో ఇంటర్మీడియట్‌ను పూర్తిచేసాడు. వ్యవసాయ కుటుంబానికి చెందిన కృష్ణమోహన్ రెడ్డి కొంతకాలం వ్యాపారం చేశాడు.

## వ్యక్తిగత జీవితం
కృష్ణమోహన్ రెడ్డికి జ్యోతితో వివాహం జరిగింది. వారికి ఒక కుమారుడు ఉన్నాడు.
## రాజకీయ విశేషాలు
చదువుకునే రోజుల్లో అఖిల భారత విద్యార్థి పరిషత్ లో చురుకుగా పనిచేశాడు, అక్రమ మైనింగ్‌పై పెద్ద ఎత్తున పోరాటం చేశాడు. తరువాత తెలుగుదేశం పార్టీలో చేరి తన రాజకీయ జీవితాన్ని ప్రారంభించాడు. 2009లో తెలుగుదేశం పార్టీ తరపున గద్వాల్ శాసనసభ నియోజకవర్గం నుండి పోటిచేసి కాంగ్రెస్ పార్టీ అభ్యర్థి డి.కె. అరుణ చేతిలో ఓడిపోయాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా పోటీచేసి సమీప కాంగ్రెస్ పార్టీ అభ్యర్థి డి.కె. అరుణ చేతిలో 8,260 ఓట్ల తేడాతో ఓడిపోయాడు.ఆయన 2017లో తెలంగాణ రాష్ట్ర సమితి పార్టీ కార్యదర్శిగా నియమితుడయ్యాడు. బండ్ల కృష్ణమోహన్‌ రెడ్డి 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి సమీప కాంగ్రెస్ పార్టీ అభ్యర్థి డి.కె. అరుణపై 51,687 ఓట్ల మెజారిటీతో గెలుపొందాడు.బండ్ల కృష్ణమోహన్‌ రెడ్డి 26 జనవరి 2022న జోగులాంబ గద్వాల జిల్లా, తెలంగాణ రాష్ట్ర సమితి పార్టీ అధ్యక్షుడిగా నియమితుడయ్యాడు. ఆయన 2023లో జరిగిన శాసనసభ ఎన్నికల్లో గద్వాల్ నుండి బీఆర్‌ఎస్‌ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి సరిత తిరుపతయ్యపై రెండోసారి ఎమ్మెల్యేగా ఎన్నికయ్యాడు 

బండ్ల కృష్ణమోహన్‌ రెడ్డి 2024 జులై 6న బీఆర్ఎస్‌ పార్టీని వీడి జూబ్లీహిల్స్‌లో ముఖ్యమంత్రి రేవంత్‌రెడ్డి సమక్షంలో కాంగ్రెస్ పార్టీలో చేరాడు. ఆయన 2024 జులై 30న తిరిగి బీఆర్ఎస్‌ పార్టీలో చేరాడు.

## వివాదం
కృష్ణమోహన్‌రెడ్డి 2018లో జరిగిన అసెంబ్లీ ఎన్నికల్లో తప్పుడు అఫిడవిట్‌ సమర్పించారని ఆయనపై తెలంగాణ హైకోర్టు 2023 ఆగస్ట్ 24న ఎమ్మెల్యేగా ఎన్నిక చెల్లదంటూ తీర్పు ఇచ్చి అనర్హుడిగా ప్రకటించింది.

## ఇతర వివరాలు
సింగపూర్, యునైటెడ్ అరబ్ ఎమిరేట్స్ మొదలైన దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:1967 జననాలు
వర్గం:జోగులాంబ గద్వాల జిల్లా నుండి ఎన్నికైన శాసన సభ్యులు
వర్గం:జోగులాంబ గద్వాల జిల్లా వ్యక్తులు
వర్గం:జోగులాంబ గద్వాల జిల్లా రాజకీయ నాయకులు
వర్గం:తెలంగాణ వ్యాపారవేత్తలు
వర్గం:తెలంగాణ శాసన సభ్యులు (2023)
జాతీయ రహదారి 75

**జాతీయ రహదారి 75** ( ఎన్ఎచ్ **75** ) అనేది కర్ణాటక, ఆంధ్రప్రదేశ్, తమిళనాడు రాష్ట్రాల్లో గల భారతదేశంలోని ఒక జాతీయ రహదారి.  ఈ జాతీయ రహదారిని గతంలో జాతీయ రహదారి 48 (ఎన్ఎచ్-48) గా గుర్తించబడింది.  కర్ణాటక రాష్ట్ర రాజధానిని బెంగళూరు నుండి మంగళూరు (మంగళూరు) పోర్ట్ నగరాన్ని ఎన్ఎచ్ 75 కలుపుతుంది. కర్ణాటకలోని మూడు భౌగోళిక ప్రాంతాలైన కరావళి, మలెనాడు, బయలుసీమలను ఎన్ఎచ్-75 కలుపుతుంది. బంట్వాల్  లో కర్ణాటక రాష్ట్రంలో మొదలై  నెల్యాది, శక్లేష్ పుర,హసన్, బెంగళూరు, కోలార్, ములబాగల్,  వెంకటిగిరకోట, పెర్నాంబుట్, గుడియట్టం, కాట్పాడి ద్వారా తమిళనాడు లోని వెల్లూర్ కు కలుపుతుంది. రాష్ట్రాల వారీగా మార్గం దూరం (కి.మీ.లలో). 

* కర్ణాటక - 418.7 కి.మీ. (260.2 మైళ్లు) 
* ఆంధ్రప్రదేశ్ - 23.40 కి.మీ. (4.54 మైల్లు) 
* తమిళనాడు - 60.7 కి.మీ. (37.7 మైళ్లు)

## కూడళ్లు

* జాతీయ రహదారి 73 (భారతదేశం) - బంట్వాల్ వద్ద  ఆది/అంతం.
* జాతీయ రహదారి 275 (భారతదేశం) -   బంట్వాల్ సమీపంలో
* జాతీయ రహదారి 373 (భారతదేశం) - హస్సన్ సమీపంలో
* జాతీయ రహదారి 150 ఎ (భారతదేశం) - బెల్లూర్ క్రాస్ వద్ద
* జాతీయ రహదారి 48 (భారతదేశం) -  నేలమంగళ సమీపంలో
* జాతీయ రహదారి 44 (భారతదేశం) -  హెబ్బాల్ సమీపంలో
* జాతీయ రహదారి 648 (భారతదేశం) -   హోస్కోట్ సమీపంలో
* జాతీయ రహదారి 69 (భారతదేశం) - ముల్బగల్ దగ్గర
* జాతీయ రహదారి 42 (భారతదేశం) -   వెంకటగిరికోట సమీపంలో
* జాతీయ రహదారి 48 (భారతదేశం) - వెల్లూర్ వద్ద  ఆది/అంతం  

## ఇవి కూడా చూడండి
* భారత జాతీయ రహదారుల జాబితా (రాష్ట్రాల వారీగా పాత సంఖ్యతో)
* భారతదేశంలోని జాతీయ రహదారుల జాబితా (పాత రహదారి సంఖ్య)
* జాతీయ రహదారుల అభివృద్ధి ప్రాజెక్టు

## మూలాలు

## వెలుపలి లింకులు

* ఓపెన్‌స్ట్రీట్ మ్యాప్‌లో NH 75 
వర్గం:జాతీయ రహదారులు
ప్రతినిధి

**ప్రతినిధి** 2014, ఏప్రిల్ 25న విడుదలైన తెలుగు చలనచిత్రం. ప్రశాంత్‌ మండవ దర్శకత్వంలో నారా రోహిత్, శుభ్ర అయ్యప్ప, శ్రీవిష్ణు, కోట శ్రీనివాసరావు, పోసాని కృష్ణ మురళి తదితరులు నటించిన ఈ చిత్రానికి సాయి కార్తిక్ సంగీతం అందించాడు. 2013, జూన్ 23న ఈ చిత్రం ప్రారంభమయింది. *ఏక్ లీడర్* పేరుతో హిందీలోకి అనువాదమయింది, *కో2* పేరుతో తమిళంలో రిమేక్ చేయబడింది.

## కథ
‘మంచోడు’ శ్రీను (నారా రోహిత్‌) ముఖ్యమంత్రిని కిడ్నాప్‌ చేసి తన అదుపులో ఉంచుకుంటాడు. తన డిమాండ్లు తీర్చకపోతే ముఖ్యమంత్రిని చంపేసి తాను కూడా చనిపోతానని బెదిరిస్తాడు. అతని డిమాండ్లు తీర్చడం ఎవరి తరం కాదు. కానీ అతను అడిగే దానికీ, అతని లక్ష్యానికి పొంతన ఉండదు. మంచోడు శ్రీను ఎవరు? ఎందుకోసం ముఖ్యమంత్రిని కిడ్నాప్‌ చేసేంత సాహసానికి ఒడికట్టాడు. అతని నేపథ్యమేంటి? చివరిగా తాను చేసిన దానికి అతను ఎలాంటి పర్యవసానాలు ఎదుర్కొంటాడు? అనేది మిగతా కథ.

## నటవర్గం
* నారా రోహిత్ (మంచోడు శ్రీను/కామన్ మ్యాన్)
* శుభ్ర అయ్యప్ప (సునైన)
* శ్రీవిష్ణు (శ్రీకర్)
* కోట శ్రీనివాసరావు (ముఖ్యమంత్రి సాంబశివరావు)
* జయప్రకాష్ రెడ్డి (హోం మినిస్టర్)
* గిరిబాబు (శ్రీకర్ తండ్రి, మినిస్టర్)
* రంగనాథ్ (డిజిపి)
* రవి ప్రకాశ్ (ఏసీపి)
* పోసాని కృష్ణమురళి (కమీషనర్ ఆఫ్ పోలీస్)
* లక్ష్మణ్ మీసాల

## సాంకేతికవర్గం
* దర్శకత్వం: ప్రశాంత్ మండవ
* నిర్మాత: సాంబశివరావు
* రచన: ఆనంద్ రవి
* సంగీతం: సాయి కార్తీక్
* ఛాయాగ్రహణం: చిట్టిబాబు
* కూర్పు: నందమూరి హరి
* అసోసియేట్ దర్శకుడు: శరత్ వర్మ (బాబీ)
* మొదటి సహాయ దర్శకుడు: వి. నాగ అరుణ్ మోహన్
* రెండవ సహాయ దర్శకుడు: సతీష్ గాదే
* మూడవ సహాయ దర్శకుడు: అన్వేష్ వీరమల్ల
* నిర్మాణ సంస్థ: సుధా సినిమాస్
* పంపిణీదారు: దిల్ రాజు

## పాటలు
ఈ చిత్రానికి సాయి కార్తీక్ సంగీతం అందించాడు. 19 నిముషాల 28 సెకన్లు నిడివి ఉన్న ఈ పాటలు 2013, నవంబర్ 13న మాజీ ముఖ్యమంత్రి నారా చంద్రబాబు నాయుడు చేతులమీదుగా ఆదిత్యా మ్యాజిక్ ద్వారా విడుదల అయ్యాయి.

## మూలాలు

## ఇతర లంకెలు
*

వర్గం:2014 తెలుగు సినిమాలు
వర్గం:కోట శ్రీనివాసరావు నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:గిరిబాబు నటించిన సినిమాలు
వర్గం:రంగనాథ్ నటించిన సినిమాలు
సురేష్ భట్

**సురేష్ భట్ **1932 ఏప్రిల్ 15 జన్మించారు. మరాఠీ కవి.

## వ్యక్తిగత జీవితం
సురేష్ భట్ మరాఠీ కవి. మరాఠీలో గజల్‌ను పరిచయం చేశాడు.అందువల్ల అతన్ని 'గజల్ చక్రవర్తి' అని పిలుస్తారు. అతను మహారాష్ట్రలోని అమరావతిలో జన్మించాడు.అతని తండ్రి శ్రీధర్ భట్ వృత్తిరీత్యా డాక్టర్. అతని తల్లికి కవిత్వం అంటే చాలా ఇష్టం. దాని వల్ల  సురేష్ భట్ చిన్న వయసులోనే మరాఠీ కవిత్వంపై ప్రేమను పెంచుకున్నాడు. సురేష్ భట్ రెండున్నర సంవత్సరాల వయసులో పోలియో బారిన పడ్డాడు.
సురేష్ భట్ కు ఒక కుమార్తె విశాఖ, ఇద్దరు కుమారులు హర్షవర్ధన్, చిత్తరంజన్ ఉన్నారు. వారిలో, హర్షవర్ధన్ ఒక ప్రమాదంలో మరణించాడు.

## విద్య అర్హత
సురేష్ భట్ విద్య అంతా అమరావతిలో జరిగింది.
1955 లో చివరి పరీక్షల్లో రెండుసార్లు విఫలమైన తర్వాత BA డిగ్రీని పొందాడు.అనంతరం బోధనా వృత్తిలోకి వచ్చారు. అమరావతి జిల్లాలోని గ్రామీణ ప్రాంతాల్లో పనిచేస్తూ కవిత్వం రాయడం కొనసాగించారు.

## మతం
సురేష్ భట్ బ్రాహ్మణ కుటుంబంలో జన్మించిన,
బౌద్ధమతన్ని స్వీకరించాడు.
## పురస్కారం
మహారాష్ట్ర ప్రభుత్వం రాష్ట్ర సాహిత్యం లో పురస్కారాలను అందుకున్నారు.

## మరణం
14 మార్చి 2003 న సురేష్ భట్ గుండెపోటుతో మరణించారు. ఆయన మరణించే సరికి 70 సంవత్సరాలు.

## మూలాలు

*https://www.firstpost.com/long-reads/dalit-shahirs-of-maharashtra-in-suresh-bhats-ghazals-a-fight-against-oppression-5525901.html

*https://m.timesofindia.com/entertainment/bollywood/news-interviews/Popular-gazal-writer-Suresh-Bhat-expires/articleshow/40352384.cms?referral=PM

*https://www.firstpost.com/long-reads/dalit-shahirs-of-maharashtra-in-suresh-bhats-ghazals-a-fight-against-oppression-5525901.html
## బయటి లింకులు
*www.sureshbhat.in - a site dedicated to Suresh Bhat and Marathi ghazals (in Marathi) 
*An interview with Suresh Bhat (in Marathi) 
* http://www.sureshbhat.in/ 
*Suresh Bhat: BookGanga

వర్గం:1932 జననాలు
వర్గం:2003 మరణాలు
వర్గం:మరాఠీ కవులు
రమావత్ రవీంద్ర కుమార్

**రమావత్‌ రవీంద్ర కుమార్‌** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున దేవరకొండ శాసనసభ నియోజకవర్గం ఎమ్మెల్యేగా ప్రాతినిధ్యం వహిస్తున్నాడు.

## జననం, విద్య
రవీంద్ర కుమార్ 1972, జూన్ 1న కనిలాల్, జానకమ్మ దంపతులకు తెలంగాణ రాష్ట్రం, నల్గొండ జిల్లా, దేవరకొండ మండలం, సేరేపల్లి గ్రామం సమీపంలోని రాథ్యా నాయక్ తండాలో జన్మించాడు. ఉస్మానియా విశ్వవిద్యాలయం నుండి 1998లో పొలిటికల్ సైన్స్ నుండి ఎంఏ డిగ్రీ, 2002లో ఎల్.ఎల్.బి. పూర్తి చేసాడు. న్యాయవాద వృత్తిని చేపట్టాడు.

## వ్యక్తిగత జీవితం
రవీంద్ర కుమార్ కు శ్యామలతో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

## రాజకీయ విశేషాలు
సిపిఐ పార్టీతో తన రాజకీయ జీవితాన్ని ప్రారంభించిన రవీంద్ర కుమార్ దేవరకొండ మండలం శేరిపల్లి గ్రామ సర్పంచ్‌గా 1995లో, 2002లో రెండుసార్లు సర్పంచ్‌గా ఎన్నికయ్యాడు. 2004 ఆంధ్రప్రదేశ్ శాసనసభ ఎన్నికల్లో దేవరకొండ అసెంబ్లీ నియోజకవర్గం నుండి సిపిఐ అభ్యర్థిగా పోటీచేసి, తెలుగుదేశం పార్టీ అభ్యర్థి వి. శక్రునాయక్ పై 17,187 ఓట్ల మెజారిటీతో గెలుపొందాడు. 2009 ఆంధ్రప్రదేశ్ శాసనసభ ఎన్నికల్లో సిపిఐ అభ్యర్థిగా పోటీచేసి, కాంగ్రెస్ పార్టీ అభ్యర్థి బాలు నాయక్ చేతిలో 7,468 ఓట్ల తేడాతో ఓడిపోయాడు. తరువాత 2014లో జరిగిన తెలంగాణ సార్వత్రిక ఎన్నికల్లో భాగంగా సి.పి.ఐ. పార్టీ అభ్యర్థిగా పోటీచేసి, తెలుగుదేశం పార్టీ అభ్యర్థి భిలియా నాయక్ పై 4216 ఓట్ల మెజారిటీతో గెలుపొందాడు. తెలంగాణ అసెంబ్లీలో సిపిఐ నుండి ఏకైక ఎమ్మెల్యే అయిన రవీంద్ర నాయక్, తెలంగాణ అసెంబ్లీ సిపిఐ ఫ్లోర్ లీడర్‌గా ఉన్నాడు. తరువాత టిఆర్ఎప్ పార్టీలో చేరాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీచేసి కాంగ్రెస్ పార్టీ అభ్యర్థి బాలు నాయక్ పై 38,848 ఓట్ల మెజారిటీతో గెలుపొందాడు. 2018లో శాసనసభలో పబ్లిక్ అకౌంట్స్ కమిటీ (పీఏసీ) సభ్యుడిగా ఉన్నాడు. రమావత్‌ రవీంద్ర కుమార్‌ 2022 జనవరి 26న టిఆర్ఎస్ పార్టీ, నల్గొండ జిల్లా అధ్యక్షుడిగా నియమితుడయ్యాడు.

## ఇతర వివరాలు
చైనా, యునైటెడ్ స్టేట్స్ ఆఫ్ అమెరికా, వెనిజులా మొదలైన దేశాలను సందర్శించాడు.

## మూలాలు

వర్గం:జీవిస్తున్న ప్రజలు
వర్గం:1972 జననాలు
వర్గం:నల్గొండ జిల్లా వ్యక్తులు
వర్గం:నల్గొండ జిల్లా న్యాయవాదులు
వర్గం:నల్గొండ జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2004)
వర్గం:తెలంగాణ శాసన సభ్యులు (2018)
వర్గం:నల్గొండ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:నల్గొండ జిల్లా నుండి ఎన్నికైన శాసన సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:పార్టీలు ఫిరాయించిన రాజకీయ నాయకులు
రాజు (పేరు)

**రాజు** అనునది ధర్మసింధు అను సాహిత్యం ప్రకారం రాజులు కులాల్లో పేర్ల చివర ఉండే గౌరవ నామము. రాజు పేరు భారతదేశంలోని తెలుగు రాష్ట్రంలో భట్ట రాజులు,విజయనగరం పూసపాటి గజపతి రాజులు,వంటి కులాలు పేరు చివర రాజు ధరించుకుంటారు. ఇది రాజవంశస్తులు బిరుదు.  ఆధునిక యుగంలో రాజు అను నామము బ్రాహ్మణులు కులాలవారు కూడా చేర్చుకోవడం జరుగుచున్నది.

## అర్థం
రాజు, సంస్కృత శీర్షిక రాజా యొక్క తెలుగు భాషా రూపాంతరం, ఇది చక్రవర్తి లేదా రాచరిక పాలకుడికి ఒక బిరుదు .

## రాజు పేరుతో వ్యక్తులు

* టి.వి.రాజు : తెలుగు-తమిళ సినిమా సంగీత దర్శకుడు.
* డి.వి.యస్.రాజు : డి.వి.యస్.**రాజు** ప్రసిద్ధులైన దాట్ల వెంకట సూర్యనారాయణ **రాజు** తెలుగు సినిమా నిర్మాత. 
* రాజు నరిశెట్టి :   (జూన్ 26, 1966) ప్రఖ్యాత ఆంగ్ల పాత్రికేయుడు. 
* పూసపాటి అశోక్ గజపతి '''రాజు''' (జననం: 1951 జూన్ 16) రాజకీయ నేత. 
* దాట్ల సత్యనారాయణ '''రాజు''' :కల్నల్ డి.యస్.రాజుగా ప్రసిద్దుడైన దాట్ల సత్యనారాయణ **రాజు** ప్రముఖ స్వతంత్ర సమరయోధుడు, భారత పార్లమెంట్ సభ్యుడు. 
* గౌతంరాజు సుప్రసిద్ధ తెలుగు సినిమా ఎడిటర్. 
* ఎం. ఎస్. '''రాజు''' ఒక ప్రముఖ తెలుగు సినీ నిర్మాత, రచయిత, దర్శకుడు. 
* అల్లూరి సీతారామరాజు స్వాతంత్ర్య సమరయోధుడు.
* పి. సత్యనారాయణ '''రాజు'''  ఆంధ్ర ప్రదేశ్ హైకోర్టు ప్రధాన న్యాయమూర్తి.
* దిల్ '''రాజు''' అలియాస్ వి.వెంకట రమణా రెడ్డి, తెలుగు నిర్మాత, పంపిణీదారుడు. 
* మునిపల్లె '''రాజు''' గా పేరు గాంచిన మునిపల్లె బక్కరాజు (మార్చి 16, 1925 - ఫిబ్రవరి 24, 2018) తెలుగు కథకులలో ప్రముఖుడు. 
* వెంకటపతి '''రాజు'''  భారత మాజీ క్రికెట్ క్రీడాకారుడు.
* పూసపాటి విజయరామ గజపతి '''రాజు''' భారతదేశపు పూర్వ సంస్థానాధీశులలో ఒకరు.
* కెప్టెన్ '''రాజు''' (నటుడు)  సినిమా రంగంలో కెప్టెన్ రాజుగా సుపరిచితుడు. 
* రుద్ర '''రాజు''' నరసింహ '''రాజు''' తొలినాటి గ్రంథాలయోధ్యమ ప్రముఖులలో ఒకరు

## మూలాలు

వర్గం:క్షత్రియులు
వర్గం:కులాలు
వై.ఎస్. జగన్మోహన్ రెడ్డి ప్రభుత్వం

వై.ఎస్. జగన్మోహన్ రెడ్డి, 2019, మే 30 న ఆంధ్రప్రదేశ్ (నవ్య) రెండవ రాష్ట్ర ముఖ్యమంత్రిగా బాధ్యతలు చేపట్టాడు. 25 మంది మంత్రులతో మంత్రివర్గం ఏర్పాటు చేశాడు.
## గవర్నరు ప్రసంగం
ఉభయసభల నుద్దేశించి ఆంధ్రప్రదేశ్ గవర్నరు 2019 జూన్ 14 నాడు ప్రసంగించాడు. దానిలో ముఖ్యమైన నవరత్నాలను ప్రస్తావించాడు.

### 'నవరత్నాలు'
# వైఎస్ఆర్ రైతు భరోసా 
# వైఎస్ఆర్ ఆరోగ్యశ్రీ, 
# అమ్మ ఒడి 
# ఫీజు రీయింబర్స్మెంటు 
# వైఎస్ఆర్ పింఛన్లు 
# పేదలందరికీ గృహాలు 
# యువతకు ఉపాధి, ఉద్యోగ కల్పన 
# వైఎస్ఆర్ ఆసరా - వైఎస్ఆర్ చేయూత 
# దశల వారీగా మద్యనిషేధం 
# జలయజ్ఞం

## ముఖ్య నిర్ణయాలు లేక ప్రతిపాదనలు
*వైఎస్ఆర్ పింఛను మొత్తాన్ని రూ. 2250/- లకు పెంచడం.
*ఆశా వర్కర్ల జీతాలను రూ.3000/- నుండి రూ. 10,000/-లకు పెంచడం.
*ఆంధ్రప్రదేశ్ రాష్ట్రంలో 2020-21 విద్యాసంవత్సరం నుండి ప్రభుత్వ పాఠశాలలలో 1-6 తరగతులకు మాధ్యమంగా తెలుగు తొలగించి దాని స్థానంలో ఆంగ్లం ప్రవేశపెట్టాలని ప్రభుత్వం నిర్ణయించింది. తదుపరి సంవత్సరాలలో పై తరగతులకు విస్తరించబడుతుంది.
*జగన్ ప్రభుత్వం నియమించిన జియన్ఆర్ కమిటీ రాజధాని వికేంద్రీకరణను సూచించింది. దీనిలో భాగంగా అమరావతితో పాటు, విశాఖపట్నం, కర్నూలును రాజధాని కార్యకలాపాలు జరిగే ప్రదేశాలుగా గుర్తించారు. దీనికి అమరావతి రాజధాని ప్రాంతం రైతులనుండి తీవ్ర వ్యతిరేకత వ్యక్తమయింది. చట్టానికి గవర్నర్ ఆమోదముద్ర వేసినా, న్యాయవివాదాలు తలెత్తినందున హైకోర్టు మధ్యంతర ఉత్తర్వుల ప్రకారం యథాతథ స్థితి కొనసాగుచున్నది.

## ఇవీచూడండి
*ఆంధ్రప్రదేశ్ ప్రభుత్వం
*ఆంధ్ర ప్రదేశ్ మంత్రి మండలి
*యువజన శ్రామిక రైతు కాంగ్రెస్ పార్టీ వాగ్ధాన పత్రం

## మూలాలు


## వెలుపలి లంకెలు

వర్గం:ఆంధ్రప్రదేశ్ ప్రభుత్వం
కిన్నెరసాని వన్యప్రాణుల అభయారణ్యం

**కిన్నెరసాని వన్యప్రాణుల అభయారణ్యం** తెలంగాణ రాష్ట్రంలోని భద్రాద్రి కొత్తగూడెం జిల్లా కిన్నెరసాని నదికి సమీపంలో ఉన్న వన్యప్రాణుల అభయారణ్యం. ఇది పాల్వంచ పట్టణానికి 12 కిలోమీటర్ల దూరంలో ఉంది.

## చరిత్ర
పాపికొండల నుండి జయశంకర్ జిల్లాలోని అటవీ ప్రాంతం వరకు విస్తరించివున్న కిన్నెరసాని అభయారణ్యం 1977లో 635.4 చదరపు కిలోమీటర్ల విస్తీర్ణంలో నిర్మించబడింది. టేకు, మద్ది, వెదురు వంటి వృక్షాలు పెరుగుతున్న ఈ అభయారణ్యంలో చిరుత, ఎలుగుబంట్లు, మనుబోతులు, మచ్చలజింక, సింహాలు, కృష్ణ జింకలు, అడవి పందులు, నక్కలు, హైనాలు,  సరీసృపాలు, తుట్టె పురుగులు, గుర్రాలు, కొంగలు, కింగ్‌ఫిషర్‌, గిజిగాడు మొదలైన పక్షులు నివసిస్తున్నాయి.

## ఇతర వివరాలు
# 2000 సంవత్సరంలో తొమ్మిది పులులు ఉండగా, 2012లో మూడు, 2016లో ఆ సంఖ్య రెండుకు చేరింది. ఇరవైతొమ్మిది చిరుత పులులు ఉండగా, 2012లో పదహారు, 2016 పన్నెండు చిరుతలు మిగిలాయి. కృష్ణజింకలు, నెమళ్లు కూడా కనిపించకుండా పోయాయి. ఇక్కడి మొసళ్ళు హైదరాబాదులోని నెహ్రూ జంతుప్రదర్శనశాలకు తరలించబడ్డాయి. ప్రస్తుతం ఈ జలాశయంలో వేల సంఖ్యల్లో మొసళ్లున్నాయి. 4,278 దుప్పులు, 658 కొండ గొర్రెలు, 1,892 అడవి గేదెలు, 412 ఎలుగుబంట్లు, 508 కనుజులు ఈ అభయారణ్యంలో సంచరిస్తున్నాయి.
# పర్యాటకులను ఆకర్షించడంకోసం 2017లో మూడు లక్షల రూపాలతో రెండు నల్లరంగు హంసలను తీసుకొచ్చారు.

## చిత్రమాలిక

File:Strychnos nux-vomica in Kinnarsani WS, AP W IMG 5873.jpg| ముష్టికాయ
File:Rhesus Macaque (Macaca mulatta) in Kinnarsani WS, AP W IMG 5792.jpg|రీసస్ మాకాక్ జాతికి చెందిన కోతి
File:Common Emigrant (Catopsilia pomona) on Ixora brachiata W IMG 5972.jpg|ఇక్సోరా బ్రాచియా పై వాలిన కాటోప్సిలియా పోమోనా
File:Deer Park at Kinnerasani Dam, Khammam, Telangana State 03.JPG|జింకల పార్కు
File:Kinnarsani Dam 03.JPG|నదిలోని ద్వీపం


## మూలాలు

## ఇతర లంకెలు

* తెలంగాణ టూరిజం వెబ్సైట్ లో కిన్నెరసాని వన్యప్రాణుల అభయారణ్యం వివరాలు

వర్గం:తెలంగాణ వన్యప్రాణుల అభయారణ్యాలు
వర్గం:భద్రాద్రి కొత్తగూడెం జిల్లా పర్యాటక ప్రదేశాలు
నడికూడ మండలం

**నడికూడ మండలం,** తెలంగాణ రాష్ట్రం, హన్మకొండ జిల్లా లోని మండలం. పరకాల మండలం లోని 9 గ్రామాలను, దామెర మండలం లోని 3 గ్రామాలను విడదీసి ఈ మండలాన్ని 2018 ఆగస్టు 24 న ఏర్పరచారు. అప్పుడు ఈ కొత్త మండలం వరంగల్ గ్రామీణ జిల్లాలో భాగంగా ఉండేది. నడికూడ, ఈ మండలానికి కేంద్రం. ఇది జిల్లా ప్రధాన కార్యాలయం నుండి ఉత్తరం వైపు 27 కి.మీ. దూరంలో ఉంది.

2021 లో వరంగల్ పట్టణ జిల్లాను హన్మకొండ జిల్లాగా పేరును మార్చిన సమయంలో దీన్ని వరంగల్ గ్రామీణ జిల్లా నుండి హన్మకొండ జిల్లా (పూర్వపు వరంగల్ పట్టణ జిల్లా) లోకి మార్చారు. కొత్తగా ఏర్పడిన పరకాల రెవెన్యూ డివిజనులో భాగమైంది. ఈ మండలంలో 12 రెవెన్యూ గ్రామాలు ఉన్నాయి. నడికూడ పిన్ కోడ్ 506391.

2018 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 154 చ.కి.మీ. కాగా, జనాభా 32,116. జనాభాలో పురుషులు 15,967 కాగా, స్త్రీల సంఖ్య 16,149. మండలంలో 8,867 గృహాలున్నాయి.

## సమీప మండలాలు
నడికూడ మండలానికి తూర్పు వైపు శాయంపేట మండలం, పడమర వైపు కమలాపూర్ మండలం, ఉత్తరం వైపు మొగుళ్లపల్లి మండలం, దక్షిణాన ఆత్మకూరు మండలం ఉన్నాయి.

## మండలం లోని గ్రామాలు

### రెవెన్యూ గ్రామాలు
# నార్లాపూర్
#నడికూడ
# వరికోల్
#రాయపర్తి
# పులిగిళ్ల
# చర్లపల్లి
# ముస్త్యాల్‌పల్లి
# చౌటపర్తి
# ధర్మారం
# సర్వాపూర్
# కౌకొండ
# కంఠాత్మకూర్
గమనిక: పరకాల మండలం నుండి మొదటి 9, దామెర మండలం నుండి చివరి 3 గ్రామాలతో ఈ మండలం ఏర్పడింది.

## మూలాలు

## వెలుపలి లంకెలు

వర్గం:2018 లో ఏర్పాటైన తెలంగాణ మండలాలు
బొల్లం మల్లయ్య యాదవ్

**బొల్లం మల్లయ్య యాదవ్‌**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున కోదాడ శాసనసభ నియోజకవర్గం ఎమ్మెల్యేగా ప్రాతినిధ్యం వహిస్తున్నాడు.

## జననం, విద్య
మల్లయ్య యాదవ్ 1965, ఆగస్టు 14న వీరయ్య, వెరమ్మ దంపతులకు తెలంగాణ రాష్ట్రం, సూర్యాపేట జిల్లా, నడిగూడెం మండలంలోని కరివిరాల గ్రామంలో జన్మించాడు. 1992లో ఉస్మానియా విశ్వవిద్యాలయం నుండి ఎంఏ పూర్తిచేశాడు.

## వ్యక్తిగత జీవితం
మల్లయ్య యాదవ్ కు ఇందిరతో వివాహం జరిగింది. వారికి ఇద్దరు కుమారులు, ఒక కుమార్తె ఉన్నారు.

## రాజకీయ విశేషాలు
కాంగ్రెస్ పార్టీతో తన రాజకీయ జీవితాన్ని ప్రారంభించిన మల్లయ్య యాదవ్ 2009లో కోదాడ శాసనసభ నియోజకవర్గం నుండి స్వతంత్ర అభ్యర్థిగా పోటీచేసి 13,544 ఓట్లతో నాల్గవ స్థానంలో నిలిచాడు. 2012లో తెలుగుదేశం పార్టీలో చేరాడు. పార్టీలో చురుగ్గా పనిచేసి సీనియర్ లీడర్ గా ఎదిగి కొంతకాలం టీడీపీ పార్టీ జనరల్ సెక్రటరీగా పనిచేశాడు. అలాగే కోదాడ నియోజకవర్గం ఇంచార్జ్‌గా కూడా పనిచేశాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలుగుదేశం పార్టీ అభ్యర్థిగా కోదాడగ అసెంబ్లీ స్థానానికి పోటీచేసి సమీప కాంగ్రెస్ పార్టీ అభ్యర్థి నలమడ పద్మావతి చేతిలో 13,437 ఓట్ల తేడాతో ఓడిపోయాడు. ఆ తరువాత టిడిపి పార్టీని విడిచిపెట్టి టిఆర్ఎస్ పార్టీలో చేరాడు. 2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీచేసి సమీప కాంగ్రెస్ పార్టీ అభ్యర్థి నలమడ పద్మవతిపై 378 ఓట్ల మెజారిటీతో గెలుపొందాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:1965 జననాలు
వర్గం:సూర్యాపేట జిల్లా నుండి ఎన్నికైన శాసన సభ్యులు
వర్గం:సూర్యాపేట జిల్లా రాజకీయ నాయకులు
వర్గం:సూర్యాపేట జిల్లా వ్యక్తులు
వర్గం:పార్టీలు ఫిరాయించిన రాజకీయ నాయకులు
కార్తికేయ గుమ్మకొండ

**కార్తికేయ గుమ్మకొండ**, దక్షిణాది చిత్రాలతో పేరొందిన నటుడు. అజయ్ భూపతి దర్శకత్వం వహించిన ఆర్‌ఎక్స్‌ 100 తో తన మొదటి విజయం సాధించడమే కాక తన అద్భుతమైన నటనతో విమర్శకుల ప్రశంసలు పొందారు. హీరో నాని నటించిన నాని గ్యాంగ్ లీడర్ లో ప్రతినాయకుడిగా నటించడమే కాక, గుణ 369,  90ఎంఎల్  చిత్రాల ద్వారా కమర్షియల్ హీరోగా కూడా మంచి విజయాలు సాధించాడు.

## జీవితం - విద్యార్హత
కార్తికేయ తండ్రి గుమ్మకొండ విట్టల్ రెడ్డి నాగార్జున గ్రూప్ ఆఫ్ స్కూల్స్ అధినేత, తల్లి గుమ్మకొండ రజనీ విద్యావేత్త. రంగా రెడ్డి జిల్లా హైదరాబాద్, వనస్థలిపురంలో నాగార్జున పాఠశాలలో విద్యను పూర్తి చేసి విజయవాడలోని శ్రీ చైతన్య కళాశాలలో తన ఇంటర్మీడియేట్ విద్యను కొనసాగించాడు. వరంగల్ లోని నేషనల్ ఇనిస్టిట్యూట్ ఆఫ్ టెక్నాలజీ నుండి గ్రాడ్యుయేట్ అయిన వెంటనే తాను నటుడిగా కొనసాగాలని నిర్ణయించుకున్నాడు.

## సినీ జీవితం
లఘు చిత్రాలతో తన ప్రయాణాన్ని మొదలుపెట్టి తన సొంత బ్యానర్ కార్తికేయ క్రియేటివ్ వర్క్స్ లో నిర్మించిన  "ప్రేమతో మీ కార్తీక్" చిత్రం తో తెలుగు చిత్ర పరిశ్రమలోకి ప్రవేశించాడు. కానీ ఆ తరువాత అదే బ్యానర్  పై అజయ్ భూపతి దర్శకత్వంలో నటించిన ఆర్‌ఎక్స్‌ 100  చిత్రం భారీ విజయాన్ని సాధించి అతని ప్రతిభని అందరికీ తెలిసేలా చేసింది. అలా ఆ తరువాత 2019 లో హిప్పీ, గుణ 369, నాని గ్యాంగ్ లీడర్, 90ఎంఎల్ చిత్రాలలో నటించాడు. అటు హీరోగా క్రేజ్ సంపాదిస్తూనే ఇటు మంచి నటుడిగా తన ప్రతిభని చూపించాలని  హీరో నాని తో గ్యాంగ్ లీడర్ చిత్రంలో విలన్ గా నటించి విమర్శకుల ప్రశంసలందుకున్నారు. కొత్త దర్శకుడు కౌశిక్ పెగళ్ళపాటి డార్క్ కామెడీ కథతో గీతా ఆర్ట్స్ 2 బ్యానర్ పై బన్నీ వాసు నిర్మించిన “చావు కబురు చల్లగా” లో నటించాడు.
## అవార్డ్స్
కార్తికేయ గుమ్మకొండ నాని గ్యాంగ్ లీడర్ సినిమాలో విలన్ పాత్రకుగాను ఆయన 2019 సైమా అవార్డు - ఉత్తమ విలన్ అవార్డును అందుకున్నాడు.

## నటించిన సినిమాలు

### టెలివిజన్

## అవార్డులు & నామినేషన్లు

## మూలాలు

వర్గం:తెలుగు సినిమా నటులు
విద్యా అయ్యార్

## జననం
విద్యా అయ్యర్ తమిళనాడు చెన్నైలో జన్మించింది. ఆమె స్టేజ్ పేరు విద్యా వోక్స్ తో ప్రసిద్ధి చెందింది. విద్యా అయ్యర్ అమెరికన్ యూట్యూబర్  గాయని.  తన కుటుంబంతో ఎనిమిదేళ్ల వయస్సులో USA కి వెళ్లి స్ధిరపడింది .  సంగీతం పాశ్చాత్య పాప్, ఎలెక్ట్రానిక్ నృత్య సంగీతం, భారతీయ శాస్త్రీయ సంగీతం పై ఆసక్తి ఎక్కువ. ఏప్రిల్ 2015 లో ఆమె యుట్యూబ్ ఛానెల్ నుండి, ఆమె వీడియోలు 560 మిలియన్లకు పైగా వీక్షణలను అందుకున్నాయి.  ఆమె ఛానెల్ 5.9 మిలియన్లకు పైగా సభ్యులను సేకరించింది.  బీ ఫ్రీ (పల్లివాల్లు భద్రావత్కం) మే 2019 నాటికి యుట్యూబ్  లో 142 మిలియన్ లైక్ వచ్చాయి.https://www.nbcnews.com/news/asian-america/kid-vidya-vox-hid-her-indian-roots-now-her-music-n820391

## వ్యక్తిగత జీవితం
విద్యా అయ్యర్ భారతదేశంలోని తమిళనాడు చెన్నైలో జన్మించింది.అమెరికాలోని వర్జీనియాలో పెరిగారు. ఆమె ఇంట్లో తమిళ భాష మాట్లాడింది, 5 సంవత్సరాల వయస్సు నుండి కర్ణాటక సంగీతం నేర్చుకుంది. భారతీయ శాస్త్రీయ సంగీతాన్ని అభ్యసించడానికి ఆమె అమ్మమ్మచే ప్రేరణ పొందింది.

## విద్య అర్హత
ఆమె జార్జ్ వాషింగ్టన్ యూనివర్సిటీలో మనస్తత్వశాస్త్రం,బయోమెడికల్ సైన్స్, జీవ శాస్త్రాలలో బ్యాచిలర్ అఫ్ సైన్స్ డిగ్రీని పట్టా పొందారు. సంగీతం నేర్చుకోవడానికి  రెండేళ్లపాటు భారతదేశానికి లో ఉంది.
## జీవిత ప్రారంభ
విద్యా అయ్యర్ శంకర్ టక్కర్ ఏర్పాటు చేసిన బృందంలో క్రమం తప్పకుండా పాడగలరు . ఆమె వైట్ హౌస్ , నేషనల్ సెంటర్ ఫర్ ది పెర్ఫార్మింగ్ ఆర్ట్స్ (ఇండియా), వెబ్‌స్టర్ హాల్‌తో సహా ప్రపంచంలోని వివిధ ప్రదేశాలలో ప్రదర్శనలు ఇచ్చింది. రీయూనియన్ ఐల్యాండ్ , INK ఉమెన్స్, సురినామ్, దుబాయ్  నెదర్లాండ్స్లో మేరు కన్సర్ట్ సిరీస్లో కూడా ఫెస్టివల్ల్స్ డెస్ ఆర్ట్స్లో ప్రదర్శించారు. 

తన యూట్యూబ్ లో అత్యంత ప్రాచుర్యం పొందిన మాషప్ "క్లోజర్ / కబీరా", ఇది 7 నెలల్లో 55 మిలియన్లకు పైగా వీక్షణలను సాధించింది. కేరళలో శ్రీనిధి, శ్రీదేవి చేసిన మోహినియట్టంతో కేరళలో చిత్రీకరించిన ఒక ఆంగ్ల పాటతో పాటు, "కేరళనాడు పంజాలే" అనే ప్రసిద్ధ కేరళ పడవ పాటను ఆమె విడుదల చేసింది.
## ఇంకా చదవండి
* 
* 
* 
* 

## మూలాలు
రియల్ మీ ఫోన్

రియల్‌మీ  షెన్‌జెన్ ఆధారిత చైనీస్ స్మార్ట్‌ఫోన్ తయారీదారు. ఈ బ్రాండ్ అధికారికంగా మే 4, 2018 న ప్రారంభించారు. భారతదేశంలో రియల్‌ మీ 7 నెలల్లో 3 వ స్థానంలో నిలిచింది.

## చరిత్ర
రియల్ మీ ఫోన్ మొట్టమొదట చైనాలో 2010 లో OPPO రియల్ గా ఉంది.భారతదేశంలో   4 వ స్థానంలో ఉంది.  2018 లో విడిపోయే వరకు OPPO ఎలక్ట్రానిక్స్ కార్పొరేషన్ యొక్క సబ్‌బ్రాండ్ గా ఉంది తరువాత అది స్వతంత్ర సంస్థగా మారింది.

జూలై 30, 2018 న, OPPO మాజీ వైస్ ప్రెసిడెంట్  OPPO  విదేశీ వ్యాపార  అధిపతి స్కై లి తన OPPO నుండి అధికారికంగా రాజీనామా చేసి  చైనా మైక్రోబ్లాగింగ్ వెబ్‌సైట్ వీబోలో రియల్‌ మీ  స్వతంత్ర బ్రాండ్‌గా స్థాపించాలనే తన ఉద్దేశాన్ని ప్రకటించారు.నవంబర్ 15, 2018 న రియల్ మీ కొత్త లోగోను ప్రవేశపెట్టింది.

## ఉత్పత్తులు
*రియల్ మీ1
*రియల్ మీ 2
*రియల్ మీ 2 Pro
*రియల్ మీC1
*రియల్ మీC2
*రియల్ మీU1
*రియల్ మీ3
*రియల్ మీ3 Pro
*రియల్ మీ x

## మూలాలు
నల్లమోతు భాస్కర్‌రావు

**నల్లమోతు భాస్కర్‌రావు**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున మిర్యాలగూడ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు. ఆయన 2018లో శాసనసభలో పబ్లిక్ అండర్ టేకింగ్స్ కమిటీ సభ్యుడిగా ఉన్నాడు. 2014లో కాంగ్రెస్ అభ్యర్థిగా గెలిచినప్పటికీ, తెలంగాణ అభివృద్ధి కోసం అధికార తెలంగాణ రాష్ట్ర సమితి పార్టీలో చేరాడు. 2018లో మళ్లీ టీఆర్ఎస్ అభ్యర్థిగా గెలిచారు.

## జననం. విద్య
ఈయన నల్లమోతు వెంకట రామయ్య, లక్ష్మీ కాంతమ్మ దంపతులకు 1953, మార్చి 18న వరంగల్ జిల్లా, నిడమనూరు మండలం, శాఖాపూర్ గ్రామంలో జన్మించాడు.
 ఖమ్మంలోని శ్రీరామ భక్త గెంటాల నారాయణ రావు డిగ్రీ కళాశాలలో బ్యాచులర్ ఆఫ్ సైన్స్ పూర్తిచేశాడు.

## వ్యక్తిగత జీవితం
భాస్కర్‌రావుకు జయతో వివాహం జరిగింది. వారికి ఇద్దరు కుమారులు (చైతన్య, సిద్ధార్థ) ఉన్నారు.

## తెలంగాణ ఉద్యమం
1969లో శ్రీరామ భక్త గెంటాల నారాయణరావు డిగ్రీ కళాశాల స్టూడెంట్స్ యూనియన్ జనరల్ సెక్రటరీగా తొలిసారిగా తెలంగాణ ఉద్యమంలో చురుకుగా పాల్గొన్నాడు. ఆ సమయంలో సుమారు 16 లీగల్ కేసులను ఎదుర్కున్నాడు. చట్టపరంగా ఆరునెలలపాటు నేలకొండపల్లి గ్రామ అధికార పరిధిలో ఉండటానికి పరిమితం చేయబడ్డాడు. మల్లికార్జున్‌తో కలిసి ఉస్మానియా యూనివర్సిటీ స్టూడెంట్స్ యూనియన్‌లో సభ్యుడిగా పనిచేశాడు.

## రాజకీయ విశేషాలు
2014లో జరిగిన తెలంగాణ సార్వత్రిక ఎన్నికల్లో భాగంగా కాంగ్రెస్ పార్టీ అభ్యర్థిగా పోటీచేసి సమీప తెలంగాణ రాష్ట్ర సమితి పార్టీ అభ్యర్థి అలుగుబెల్లి అమరేందర్ రెడ్డి పై 6054 ఓట్ల మెజారిటీతో గెలుపొందాడు. ఆ తరువాత టిఆర్ఎస్ పార్టీలో చేరాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీచేసి సమీప కాంగ్రెస్ పార్టీ అభ్యర్థి ఆర్. కృష్ణయ్యపై 30,652 ఓట్ల మెజారిటీతో గెలుపొందాడు.

## నిర్వహించిన పదవులు

* మాజీ ఛైర్మన్ - వ్యవసాయ మార్కెట్ కమిటీ నిడమమూరు, నల్గొండ జిల్లా. 
* కుందూరు జానారెడ్డికి సన్నిహితుడు, 1983 నుండి జానారెడ్డి ఎన్నికల విజయాలలో కీలక పాత్ర పోషించాడు.
* బి.ఎన్. రెడ్డి, ఎస్. జైపాల్ రెడ్డి, జి. సుఖేందర్ రెడ్డిల విజయాల కోసం మిర్యాలగూడ, నల్గొండ పార్లమెంట్ ఎన్నికలలో 1989 నుండి అతను కీలక పాత్ర పోషించాడు.
* స్థానిక ఎన్నికలకు (మునిసిపల్, పంచాయత్ రాజ్ ) నాయకత్వం వహించాడు. 2005 నుండి మిర్యాలగూడ మునిసిపల్ కౌన్సిల్ ఎన్నికల్లో విజయం సాధించడంలో ముఖ్యమైన పాత్ర పోషించాడు. 2014 మునిసిపల్ ఎన్నికల్లో, అతని పార్టీ 36 వార్డులలో 33 గెలుచుకుంది, ఇది ఉమ్మడి తెలుగు రాష్ట్రాలలో రికార్డు.
* 2014లో కొత్తగా ఏర్పడిన తెలంగాణ రాష్ట్రంలో మిర్యాలగూడ శాసనసభ నియోజకవర్గం శాసనసభ సభ్యునిగా ఎన్నికయ్యాడు.
* 2018 లో మిర్యాలగూడ నియోజకవర్గ ఎమ్మెల్యేగా రెండోసారి ఎన్నికయ్యాడు.

## మూలాలు

వర్గం:జీవిస్తున్న ప్రజలు
వర్గం:1953 జననాలు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:వరంగల్ గ్రామీణ జిల్లా నుండి ఎన్నికైన శాసన సభ్యులు
వర్గం:వరంగల్లు గ్రామీణ జిల్లా ఉద్యమకారులు
వర్గం:వరంగల్లు గ్రామీణ జిల్లా రాజకీయ నాయకులు
వర్గం:వరంగల్లు గ్రామీణ జిల్లా వ్యక్తులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:ఉస్మానియా విశ్వవిద్యాలయం పూర్వ విద్యార్ధులు
శుభ్ర అయ్యప్ప

**శుభ్ర అయ్యప్ప** భారతీయ సినిమా నటి.  2014లో తెలుగులో వచ్చిన ప్రతినిధి సినిమాలో తొలిసారిగా నటించిన శుభ్ర అయ్యప్ప కన్నడ, తెలుగు, తమిళ చిత్రాలలో నటించింది.

## జననం
శుభ్ర 1991, జనవరి 1న  బెంగళూరు సమీపంలోని కొడగులో జన్మించింది. ఈవిడ తల్లిపేరు చిత్ర. బెంగళూరులోని బాల్డ్విన్ బాలికల ఉన్నత పాఠశాలలో విద్యాభ్యాసాన్ని పూర్తిచేసింది.

## సినీరంగం
చిన్నప్పటినుండి మోడలింగ్, సినిమా రంగాలపై ఉన్న ఆసక్తితో మోడల్ గా తన కెరీర్ ను ప్రారంభించిన శుభ్ర, వై. వి. ఎస్. చౌదరి దర్శకత్వంలో వచ్చిన రేయ్ సినిమాలో తొలిసారిగా కనిపించింది. అటుతరువాత నారా రోహిత్ హీరోగా నటించిన ప్రతినిధి సినిమాలో జర్నలిస్టు పాత్రలో నటించింది. 2015లో విజయ్ కాంత్ కుమారుడు షణ్ముగపాండియన్ నటించిన *సగప్తం* సినిమాతో తమిళ సినిరంగంలోకి ప్రవేశించింది. 2015లోనే వచ్చిన *వజ్రకాయ* కన్నడ సినిమాతో కన్నడ సినిరంగంలోకి అడుగుపెట్టింది. ఈ సినిమాలో వెనిస్ నగరంలో చిత్రీకరించిన పాటలో నటించింది. ఈ సినిమాలోని శుభ్ర నటనకు ప్రేక్షకుల నుండి మంచి స్పందన వచ్చింది. యవ్వనం ఒక ఫాంటసీ అనే సినిమాలో కూడా నటించింది.

### నటించిన చిత్రాలు

## మూలాలు

## ఇతర లంకెలు
* 

వర్గం:1991 జననాలు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు
గువ్వల బాలరాజు

**గువ్వల బాలరాజు**, తెలంగాణ రాష్ట్రానికి చెందిన రాజకీయ నాయకుడు. ఆయన భారత్ రాష్ట్ర సమితి పార్టీ తరపున 2014 నుండి 2023 వరకు అచ్చంపేట శాసనసభ నియోజకవర్గం  ఎమ్మెల్యేగా పని చేసి 2025 ఆగస్టు 2న బీఆర్ఎస్ పార్టీకి రాజీనామా చేశాడు.
## జననం, విద్య
బాలరాజు 1981, జూన్ 10న రాములు, బక్కమ్మ దంపతులకు మహబూబ్ నగర్ జిల్లాలోని, వనపర్తి గ్రామంలో జన్మించాడు. వనపర్తిలోని జిల్లా పరిషత్ ఉన్నత పాఠశాలలో పాఠశాల విద్య, ఖైరతాబాద్‌లోని న్యూ గవర్నమెంట్ డిగ్రీ కాలేజీ నుండి గ్రాడ్యుయేషన్, హైదరాబాదు పిఆర్ఆర్ లా కాలేజీ నుండి ఎల్ఎల్ఎం చదివాడు.

## వ్యక్తిగత జీవితం
గువ్వల బాలరాజుకు అమలతో వివాహం జరిగింది. వారికి ఇద్దరు కుమారులు.

## వృత్తి
తన తండ్రితో కలిసి పార్ట్‌టైమ్ పనిచేశాడు. తరువాత కార్మికుడిగా, చిన్న నిర్మాణ కాంట్రాక్టర్ మారి ప్రస్తుతం హైదరాబాద్‌లో జిబిఆర్ ఇన్‌ఫ్రాస్ట్రక్చర్ అనే కంపెనీని నడుపుతున్నాడు.

## రాజకీయ విశేషాలు
గువ్వల బాలరాజు 2009లో జరిగిన పార్లమెంట్ ఎన్నికల్లో ఎన్నికల్లో తెరాస తరపున నాగర్ కర్నూల్ లోక్‌సభ నియోజకవర్గం నుండి  పోటి చేసి మంద జగన్నాథ్ చేతిలో ఓడిపోయాడు. తరువాత 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా అచ్చంపేట శాసనసభ నియోజకవర్గం నుండి పోటీచేసి కాంగ్రెస్ పార్టీ అభ్యర్థి చిక్కుడు వంశీకృష్ణపై 11,820 ఓట్ల మెజారిటీతో గెలుపొందాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై అచ్చంపేట శాసనసభ నియోజకవర్గం నుండి పోటీచేసి కాంగ్రెస్ పార్టీ అభ్యర్థి చిక్కుడు వంశీకృష్ణ పై 9,441 ఓట్ల మెజారిటీతో గెలుపొందాడు. గువ్వల బాలరాజు  2022 జనవరి 26న నాగర్‌కర్నూల్ జిల్లా, తెలంగాణ రాష్ట్ర సమితి పార్టీ అధ్యక్షుడిగా నియమితుడయ్యాడు. ఆయన 2023లో జరిగిన శాసనసభ ఎన్నికల్లో అచ్చంపేట నుండి బీఆర్‌ఎస్‌ ఎమ్మెల్యే అభ్యర్థిగా పోటీ చేసి ఓడిపోయాడు.

గువ్వల బాలరాజు 2025 ఆగస్టు 2న బీఆర్ఎస్ పార్టీకి రాజీనామా చేశాడు. ఆయన ఆగష్టు 10న హైదరాబాద్ నాంపల్లిలోని  బీజేపీ రాష్ట్ర కార్యాలయం జరిగిన కార్యక్రమంలో ఆ పార్టీ రాష్ట్ర అధ్యక్షుడు ఎన్. రామచందర్ రావు సమక్షంలో భారతీయ జనతా పార్టీలో చేరాడు.

## మూలాలు

వర్గం:జీవిస్తున్న ప్రజలు
వర్గం:1981 జననాలు
వర్గం:తెలంగాణ శాసన సభ్యులు (2014)
వర్గం:వనపర్తి జిల్లా నుండి ఎన్నికైన శాసన సభ్యులు
వర్గం:వనపర్తి జిల్లా రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:వనపర్తి జిల్లా వ్యక్తులు
వర్గం:తెలంగాణ రాష్ట్ర సమితి రాజకీయ నాయకులు
గాడ్, సెక్స్ అండ్ ట్రూత్

గాడ్ సెక్స్ అండ్ ట్రూత్  రామ్ గోపాల్ వర్మ దర్శకత్వంలో  అమెరికాకు చెందిన మియా మల్కోవా అనే పోర్న్ స్టార్‌తో తీసిన షార్ట్ ఫిల్మ్. దీనికి గాడ్, సెక్స్ అండ్ ట్రూత్ అని పేరు పెట్టాడు. రామ్‌గోపాల్ వర్మ రాసిన మహిళల అందం, లైంగికత   గురించి ఒక చిన్న షార్ట్ ఫిల్మ్. ఈ షార్ట్ ఫిల్మ్ కి ఎం. ఎం. కీరవాణి సంగీతం అందించాడు. ఈ షార్ట్ ఫిల్మ్ అమెరికాలోని స్ట్రైక్ ఫోర్స్ ఎల్‌ఎల్‌సి నిర్మిస్తుంది.  జనవరి 27, 2018 న  విడుదలైంది.
thumb|మియా మల్కోవా

## తారాగణం
*మియా మల్కోవా

## మూలాలు

## బయటి లంకెలు
* 
* Pornstar Mia Malkova's 'God, Sex And Truth' Released, Director RGV Says Watch It With Good Quality Headphones
* God Sex and Truth controversy gets uglier!

వర్గం:2018 తెలుగు సినిమాలు
మియా మల్కోవా

## వ్యక్తిగత జీవితం
మియా మాల్కోవా
కాలిఫోర్నియా లో జూలై 1,1992 లో జన్మించింది. వృత్తి అశ్లీల చిత్ర నటి. ఈమె 
2014 లో మల్కోవ సహచర నటుడు డానీ మౌంటైన్ను వివాహం జరిగింది. 2018 లో వారు విడిపోయారని ట్విటర్ ద్వారా ప్రకటించింది .

## వెబ్ సిరీస్

## మూలాలు

వర్గం:నీలి సినిమా నటీమణులు
వర్గం:1992 జననాలు
వర్గం:జీవిస్తున్న ప్రజలు
ఉస్మానియా విశ్వవిద్యాలయము గౌరవ డాక్టరేట్లు

ఉస్మానియా విశ్వవిద్యాలయం, హైదరాబాదు 7వ నిజాం ఫత్ జంగ్ మీర్ ఉస్మాన్ అలీ ఖాన్ ఆసఫ్ జా VII చే 1917లో స్థాపించబడింది. ప్రారంభంలో ఆబిడ్స్‌ గన్‌ఫౌండ్రి దగ్గర తరగతులు ప్రారంభమయ్యాయి. కొంతకాలం తరువాత తార్నాక ప్రాంతంలో 2400 ఎకరాల విస్తీర్ణంలో ఉస్మానియా విశ్వవిద్యాలయము శాశ్వత క్యాంపస్ ఏర్పాటుచేయబడింది.

## గౌరవ డాక్టరేట్లు
చరిత్ర, సైన్స్‌, కళలు, సాహిత్యం, సామాజిక, రాజకీయ, వైజ్ఞానిక శాస్ర్తాల్లో దేశ, అంతర్జాతీయ స్థాయిలో గొప్ప పేరుపొందిన వారికి గౌరవ డాక్టరేట్లను ప్రదానం గౌరవిస్తుంటారు. ఉస్మానియా విశ్వవిద్యాలయము కూడా 1917 నుండి ఇప్పటివరకు జరిగిన స్నాతకోత్సవాలలో వివిధ రంగాలకు చెందిన 47మందికి గౌరవ డాక్టరేట్లు ప్రదానం చేసింది. వీరిలో దేశ రాష్ట్రపతులు, ప్రధానులు, ఆయా రాష్ట్రాల ముఖ్యమంత్రులు కూడా ఉన్నారు.

### జాబితా

## మూలాలు

వర్గం:ఉస్మానియా విశ్వవిద్యాలయం
వర్గం:జాబితాలు
రమేష్ భట్

రమేష్ భట్   కన్నడ సినిమా నటుడు.  టెలివిజన్ సీరియళ్లలో ప్రధానంగా పనిచేశాడు.

## జీవితం ప్రారంభం
రమేష్ భట్ కుందపూర్ లో జన్మించాడు. అతను మాంకీలో ప్రాధమిక విద్యను పూర్తి చేశాడు.1960-70 లలో,  నటరంగ, బెనకా వంటి థియేటర్ గ్రూపులతో కలిసి పనిచేశారు. థియేటర్‌లో పనిచేయడం అతన్ని శంకర్ నాగ్‌ పరిచయం అయ్యాడు.ఫలితంగా అనేక నాటకాలు ,సినిమాలు ,టీవీ సిరీస్‌లు వచ్చాయి.అతను మాల్గుడి డేస్ అనే టెలివిజన్ ధారావాహికకు సహాయ దర్శకుడు.1983 లో జాతీయ అవార్డులకు ఎంపికైన పరమేషి ప్రేమా ప్రసంగా అనే చిత్రానికి ఆయన దర్శకత్వం వహించారు.
## అవార్డులు
*2010 కర్ణాటక రాజ్యోత్సవ అవార్డు.
*2010-11 - ఉత్తమ సహాయ నటుడిగా కర్ణాటక రాష్ట్ర చలనచిత్ర పురస్కారం - ఉయలే.
*2015 - ఉత్తమ సహాయ నటుడిగా కర్ణాటక రాష్ట్ర చలనచిత్ర పురస్కారం - మన మంతనా.

## మూలాలు
వనమా వెంకటేశ్వరరావు

**వనమా వెంకటేశ్వరరావు**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున కొత్తగూడెం శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
వెంకటేశ్వరరావు 1944, నవంబరు 1న నాగభూషణం - అన్నపూర్ణమ్మ దంపతులకు తెలంగాణ రాష్ట్రం, భద్రాద్రి కొత్తగూడెం జిల్లా, పాల్వంచ మండలంలోని పాల్వంచ గ్రామంలో జన్మించాడు. వ్యవసాయ కుటుంబానికి చెందిన వెంకటేశ్వరరావు 1961లో కొత్తగూడెం హైస్కూల్ నుండి హెచ్.ఎస్.సి. వరకు చదివాడు.

## వ్యక్తిగత జీవితం
వెంకటేశ్వరరావుకు పద్మావతితో వివాహం జరిగింది. వారికి ఇద్దరు కుమారులు (రాఘవేంద్రరావు, రామకృష్ణ), ఇద్దరు కుమార్తెలు.

## రాజకీయ విశేషాలు
పాల్వంచ వార్డు సభ్యునిగా తన రాజకీయ జీవితాన్ని ప్రారంభించిన వెంకటేశ్వరరావు 16 సంవత్సరాలు పాల్వంచ సర్పంచ్‌గా ఎన్నికయ్యాడు. తరువాత భారత జాతీయ కాంగ్రెస్ పార్టీలో చేరాడు. వనమా వెంకటేశ్వరరావు కొత్తగూడెం శాసనసభ నియోజకవర్గం నుండి 1989 (9వ ఆంధ్రప్రదేశ్ శాసనసభ), 1999 (11వ ఆంధ్రప్రదేశ్ శాసనసభ), 2004 (9వ ఆంధ్రప్రదేశ్ శాసనసభ) సంవత్సరాలలో ఎమ్మెల్యేగా గెలిచాడు. 2008లో వైయస్ రాజశేఖరరెడ్డి క్యాబినెట్లో మంత్రిగా బాధ్యతలు నిర్వహించాడు. విద్యా విధాన పరిషత్ మంత్రిగా పనిచేశాడు. 2014లో కాంగ్రెస్ పార్టీ నుండి వైఎస్సార్ కాంగ్రెస్ పార్టీలో చేరాడు.

2014లో జరిగిన తెలంగాణ సార్వత్రిక ఎన్నికల్లో భాగంగా వైఎస్సార్ కాంగ్రెస్ పార్టీ అభ్యర్థిగా పోటీచేసి సమీప తెలంగాణ రాష్ట్ర సమితి పార్టీ అభ్యర్థి జలగం వెంకటరావుపై 16,521 ఓట్ల తేడాతో ఓడిపోయాడు. మళ్ళీ కాంగ్రెస్ పార్టీలో చేరాడు. 1999-2014 వరకు ఖమ్మం జిల్లాకు డిసిసి అధ్యక్షుడిగా పనిచేశాడు, 2019లో భద్రాద్రి కొత్తగూడెం జిల్లా డిసిసి అధ్యక్షుడిగా నియమించబడ్డాడు. 2018లో జరిగిన తెలంగాణ ముందస్తు ఎన్నికల్లో కాంగ్రెస్ పార్టీ టికెట్ పై పోటీ చేసి సమీప తెలంగాణ రాష్ట్ర సమితి పార్టీ అభ్యర్థి జలగం వెంకటరావు పై 4,120 ఓట్ల మెజారిటీతో నాలుగవసారి ఎమ్మెల్యేగా గెలుపొందాడు. అనంతరం కాంగ్రెస్ పార్టీకి రాజీనామా చేసి, తెలంగాణ రాష్ట్ర సమితి పార్టీలో చేరాడు.

వనమా వెంకటేశ్వరరావు కొత్తగూడెం ఎమ్మెల్యే అఫిడవిట్ కేసులో ఆయన ఎన్నిక చెల్లదంటూ తెలంగాణ హైకోర్టు 2023 జూలై 25న తీర్పును వెల్లడించింది. దీంతో 2018లో ఎన్నికల్లో రెండో స్థానంలో నిలిచిన జలగం వెంకటరావును కోర్టు ఎమ్మెల్యేగా ప్రకటించింది.

## హోదాలు

* 2007 - 2009: ఆరోగ్యశాఖ మంత్రి, ఆంధ్రప్రదేశ్ ప్రభుత్వం
* చైర్మన్, ఏపిఎస్ఆర్టీసి, వరంగల్ రీజియన్
* సర్పంచ్, పాల్వంచ (16 సంవత్సరాలు)
* వైస్ చైర్మన్, పాల్వంచ మున్సిపాలిటీ
* చైర్మన్, ఎల్ఎంబి, కొత్తగూడెం
* చైర్మన్, కొత్తగూడెం అభివృద్ధి, ఏరియా కమిటీ

## ఇతర వివరాలు
చైనా, హాంకాంగ్, మలేషియా, సింగపూర్, థాయిలాండ్ దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ శాసన సభ్యులు (2018)
వర్గం:1944 జననాలు
వర్గం:భద్రాద్రి కొత్తగూడెం జిల్లా వ్యక్తులు
వర్గం:భద్రాద్రి కొత్తగూడెం జిల్లా రాజకీయ నాయకులు
వర్గం:ఖమ్మం జిల్లా నుండి ఎన్నికైన శాసన సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2009)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2004)
రీతు కరిదళ్

**రితు కరిధల్** ఇండియన్ స్పేస్ రీసెర్చ్ ఆర్గనైజేషన్ (ఇస్రో) తో కలిసి పనిచేస్తున్న భారతీయమహిళా శాస్త్రవేత్త . ఆమె భారతదేశ  మార్స్ ఆర్బిటర్ మిషన్ ఆపరేషన్స్ డిప్యూటీ  డైరెక్టర్.  ఆమెను భారతదేశానికి చెందిన "రాకెట్ ఉమెన్" గా పేర్కొన్నారు.   ఆమె లక్నోలో పుట్టి పెరిగిన ఏరోస్పేస్ ఇంజనీర్ . ఇంతకుముందు అనేక ఇతర ఇస్రో ప్రాజెక్టులకు కూడా ఆమె పనిచేసింది. వీటిలో కొన్నింటికి ఆపరేషన్స్ డైరెక్టర్‌గా కూడా పనిచేసింది.             

## ప్రారంభ జీవితం,  కుటుంబం
ఆమె ఉత్తరప్రదేశ్ లోని లక్నో నగరంలో విద్యకు ప్రాథాన్యతనిచ్చే  మధ్యతరగతి కుటుంబంలో జన్మించింది. ఆమెకు ఇద్దరు సోదరులు, ఇద్దరు సోదరీమణులు ఉన్నారు.  ఆమె తండ్రి రక్షణ సేవల్లో ఉన్నారు.  వనరుల కొరత, కోచింగ్ సంస్థలు, ట్యూషన్లు లభ్యం కాకపోవడంతో ఆమె విజయవంతం కావడానికి ఆమె స్వీయ ప్రేరణపై మాత్రమే ఆధారపడవలసి వచ్చింది.  చిన్నతనంలో, ఆమె ఆసక్తి అంతరిక్ష శాస్త్రాలపై ఉందని ఆమెకు తెలుసు. రాత్రి ఆకాశం వైపు చూస్తూ, బాహ్య అంతరిక్షం గురించి ఆలోచిస్తూ, చంద్రుని గురించి, దాని ఆకారం, పరిమాణాన్ని ఎలా మారుస్తుందో అని ఆమె ఆశ్చర్యపోయింది. నక్షత్రాలను అధ్యయనం చేసి, చీకటి స్థలం వెనుక ఏమి ఉందో తెలుసుకోవాలనుకుంది. ఆమె యుక్త వయస్సులో అంతరిక్ష సంబంధిత కార్యకలాపాల గురించి వార్తాపత్రిక ముక్కలను సేకరించడం ప్రారంభించింది.   

కరిధల్ లక్నో విశ్వవిద్యాలయం నుండి భౌతికశాస్త్రంలో గ్రాడ్యుయేషన్ పూర్తి చేసింది.  ఆమె గ్రాడ్యుయేట్ ఆప్టిట్యూడ్ టెస్ట్ ఇన్ ఇంజనీరింగ్ (గేట్) పరీక్షలో ఉత్తీర్ణత సాధించింది, ఏరోస్పేస్ ఇంజనీరింగ్లో మాస్టర్స్ డిగ్రీని అభ్యసించడానికి ఇండియన్ ఇన్స్టిట్యూట్ ఆఫ్ సైన్స్ (ఐఐఎస్సి) లో చేరింది.     

## కెరీర్
కరిధల్ 1997 నుండి ఇస్రో కోసం పనిచేసింది.  భారతదేశం యొక్క మార్స్ ఆర్బిటర్ మిషన్, మంగల్యాన్ అభివృద్ధిలో ఆమె కీలక పాత్ర పోషించింది, క్రాఫ్ట్ యొక్క స్వయంప్రతిపత్తి వ్యవస్థ యొక్క వివరాలు, అమలుతో వ్యవహరించింది  . ఆమె ఈ మిషన్ యొక్క డిప్యూటీ ఆపరేషన్స్ డైరెక్టర్. 

మంగలోయన్ ఇస్రో సాధించిన గొప్ప విజయాలలో ఒకటి.  ఇది అంగారక గ్రహానికి చేరుకున్న ప్రపంచంలో నాల్గవ దేశంగా భారత్‌గా నిలిచింది.  ఇది 10 నెలల వ్యవధిలో జరిగింది, పన్ను చెల్లింపుదారులకు చాలా తక్కువ ఖర్చుతో -450 కోట్లు మాత్రమే.  ఆమె పని క్రాఫ్ట్ యొక్క స్వయంప్రతిపత్తి వ్యవస్థను సంభావితం చేయడం, అమలు చేయడం, ఇది ఉపగ్రహం యొక్క విధులను అంతరిక్షంలో స్వతంత్రంగా నిర్వహిస్తుంది, లోపాలకు తగిన విధంగా స్పందించింది  . 

ఆమె ఇప్పుడు చంద్రయాన్ 2 మిషన్‌లో పనిచేస్తోంది, ఇది చంద్రుడి ఉపరితలంపై రోవర్‌ను పంపించి 2019 లో చంద్ర మట్టిని అధ్యయనం చేయడానికి ప్రయత్నిస్తుంది.  

## గుర్తింపు

* కరీధల్ 2007 లో ఇస్రో యంగ్ సైంటిస్ట్ అవార్డును అప్పటి భారత అధ్యక్షుడు ఎపిజె అబ్దుల్ కలాం నుండి అందుకుంది. 
* మార్స్ ఆర్బిటర్ మిషన్ విజయాన్ని వివరించే TED, TEDx ఈవెంట్లలో కూడా కరిధాల్ ప్రదర్శించారు.   

## వ్యక్తిగత జీవితం
కరిధల్ వివాహం, ఇద్దరు చిన్న పిల్లలు, ఒక కుమారుడు, కుమార్తె ఉన్నారు.  

## మూలాలు

వర్గం:జీవిస్తున్న ప్రజలు
వర్గం:ఉత్తర ప్రదేశ్ మహిళా శాస్త్రవేత్తలు
వర్గం:ఇస్రో ఉద్యోగులు
వర్గం:భౌతిక శాస్త్రవేత్తలు
ప్రపంచ శరణార్థుల దినోత్సవం

**ప్రపంచ శరణార్థుల దినోత్సవం** ప్రతి ఏట జూన్ 20న ప్రపంచవ్యాప్తంగా నిర్వహించబడుతుంది. ప్రపంచంలోని శరణార్థుల గురించి అవగాహన కలిపించడంకోసం ఈ దినోత్సవంను జరుపుతున్నారు.

## ప్రారంభం
రెండో ప్రపంచ యుద్ధం తర్వాత శరణార్థుల అంశం ప్రధాన సమస్యగా మారడంతో శరణార్థుల సమస్యల పరిష్కారం, వారి హక్కుల పరిరక్షణ కోసం ఐక్యరాజ్యసమితి 1950, డిసెంబర్ 14న ఐక్యరాజ్యసమితి శరణార్థుల సంస్థని ఏర్పాటు చేసింది. ప్రపంచంలో అనేక దేశాల్లో  నిరంతరం జరుగుతున్న యుద్ధాలు, అంతర్గత పోరాటాల ఫలితంగా అనేకమంది ప్రజలు నిర్వాసితులై శరణార్థులుగా మారుతూనే ఉన్నారు. ఈ పరిణామాల కారణంగా ఐక్యరాజ్య సమితి జనరల్ అసెంబ్లీ 2000, డిసెంబరు 4న సమావేశమై ప్రతి సంవత్సరం జూన్ 20న "అంతర్జాతీయ శరణార్ధుల దినోత్సవం" జరపాలన్న 55/76 తీర్మానాన్ని ఆమోదించింది.  2001లో తొలిసారి జరిగిన అంతర్జాతీయ శరణార్ధుల దినోత్సవాన్ని 1951లో జరిగిన శరణార్ధుల సదస్సు 50వ వార్షికోత్సవంగా గుర్తించారు. శరణార్థులందరినీ గౌరవించడం, వారి గురించి అవగాహన పెంచడం, వారికి మద్దతు తెలపడం వంటి కార్యక్రమాలు జరుగుతాయి.
## కార్యక్రమాలు
ఇతర అంతర్జాతీయ దినోత్సవాల మాదిరిగా ప్రపంచ శరణార్థుల దినోత్సవం సందర్భంగా ఉత్సవాలు జరుపుకునే రోజు కాదని, శరణార్థులు ఎదుర్కొంటున్న కష్టాలు, అమానవీయ పరిస్థితులు, వాటి వెనుక ఉన్న కారణాలు,  వీటన్నిటిని గురించి ప్రపంచ మానవ సమాజానికి తెలియజేసి అవగాహన కల్పించేందుకు ఈ సందర్భాన్ని వినియోగించుకోవాలన్న ఉద్దేశ్యంతో ఐక్యరాజ్యసమితి, ఐక్యరాజ్యసమితి శరణార్థుల సంస్థ ('యునైడెట్ నేషన్స్ హైకమిషనర్ ఫర్ రెఫ్యూజీస్ - యుఎన్‌హెచ్‌సిఆర్) పిలుపుమేరకు ప్రతి సంవత్సరం జూన్ 20న ప్రపంచవ్యాప్తంగా ఉన్న అనేక పౌర సంఘాలు ప్రపంచ శరణార్థుల దినోత్సవ కార్యక్రమాలను నిర్వహిస్తున్నాయి. యుద్ధం, హింస కారణంగా వారివారి స్వస్థలం నుండి పారిపోయి వచ్చిన వారిని ఆదరించి వారికి బతుకుదెరువు చూపెట్టాలని ప్రజలకు తెలుపుతున్నారు.

స్థానికంగా జరుగుతున్న ప్రపంచ శరణార్థుల దినోత్సవ కార్యక్రమానికి హాజరు కావడం, ప్రపంచ శరణార్థుల దినోత్సవ వీడియోలను చూడటం వాటికి ఇతరులకు పంపించడం,సోషల్ మీడియాలో శరణార్థులపై అవగాహన పెంచడం కార్యక్రమాలు జరుగుతాయి.

## మూలాలు

## ఇతర లంకెలు

* శరణార్థుల దినోత్సవం
* 2012 ప్రపంచ శరణార్థుల దినోత్సవ ఫోటోలు

వర్గం:అంతర్జాతీయ దినములు
వర్గం:ఉత్సవాలు
రేగ కాంతారావు

**రేగ కాంతారావు,** తెలంగాణ రాష్ట్రానికి చెందిన రాజకీయ నాయకుడు. ఆయన రెండుసార్లు పినపాక శాసనసభ నియోజకవర్గం శాసన సభ్యుడిగా ప్రాతినిధ్యం వహించాడు.

## జననం, విద్య
కాంతారావు 1977, ఏప్రిల్ 9న బొర్రయ్య - నర్సమ్మ దంపతులకు తెలంగాణ రాష్ట్రం, భద్రాద్రి కొత్తగూడెం జిల్లా, కరకగూడెం మండలంలోని కోర్నుపల్లి గ్రామంలో జన్మించాడు. హైదరాబాదులోని డాక్టర్ అంబేద్కర్ ఓపెన్ యూనివర్శిటీ నుండి 2000లో బిఏ పూర్తి చేసాడు. 2005లో దోమలగూడలోని ప్రభుత్వ ఫిజికల్ ఎడ్యుకేషన్ కళాశాల నుండి ఫిజికల్ ఎడ్యుకేషన్ డిప్లొమాలో గ్రాడ్యుయేట్ పూర్తిచేశాడు.

## వ్యక్తిగత జీవితం
కాంతారావుకు సుధారాణితో వివాహం జరిగింది. వారికి ఇద్దరు కుమారులు. 

## రాజకీయ విశేషాలు
కాంగ్రెస్ పార్టీతో తన రాజకీయ జీవితాన్ని ప్రారంభించిన కాంతారావు, 2009లో ఆంధ్రప్రదేశ్ రాష్ట్రంలో పినపాక నియోజకవర్గం నుంచి కాంగ్రెస్ పార్టీ తరుపున పోటీచేసి 13వ ఆంధ్రప్రదేశ్ శాసనసభకు ఎమ్మెల్యేగా గెలుపొందాడు. 2014 తెలంగాణ అసెంబ్లీ ఎన్నికల్లో పోటిచేయలేదు. 2018లో జరిగిన తెలంగాణ ముందస్తు ఎన్నికల్లో కాంగ్రెస్ పార్టీ టికెట్ పై పోటీచేసి సమీప తెలంగాణ రాష్ట్ర సమితి పార్టీ అభ్యర్థి పాయం వెంకటేశ్వర్లుపై 19,563 ఓట్ల మెజారిటీతో గెలుపొందాడు. 2018 ఎన్నికల అనంతరం 2019 జూన్ లో కాంగ్రెస్ పార్టీకి నుంచి తెలంగాణ రాష్ట్ర సమితి పార్టీలో చేరాడు.రేగా కాంతా రావు 26 జనవరి 2022న టిఆర్ఎస్ పార్టీ, భద్రాద్రి కొత్తగూడెం జిల్లా అధ్యక్షుడిగా నియమితుడయ్యాడు.

## హోదాలు

* 07.09.2019 - ప్రస్తుతం: తెలంగాణ శాసనసభలో ప్రభుత్వ విప్

## మూలాలు

వర్గం:జీవిస్తున్న ప్రజలు
వర్గం:తెలంగాణ శాసన సభ్యులు (2018)
వర్గం:1977 జననాలు
వర్గం:భద్రాద్రి కొత్తగూడెం జిల్లా వ్యక్తులు
వర్గం:భద్రాద్రి కొత్తగూడెం జిల్లా రాజకీయ నాయకులు
వర్గం:భద్రాద్రి కొత్తగూడెం జిల్లా నుండి ఎన్నికైన శాసన సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2009)
జోరు (2014 సినిమా)

**జోరు** 2014, నవంబరు 7న విడుదలైన తెలుగు చలనచిత్రం. కుమార్ నాగేంద్ర దర్శకత్వంలో సందీప్ కిషన్, రాశీ ఖన్నా, ప్రియా బెనర్జీ, సుష్మా రాజ్ తదితరులు నటించిన ఈ చిత్రానికి భీమస్ సెసిరోలె సంగీతం అందించాడు.

## కథ
విశాఖపట్నం ఎమ్మెల్యే సదాశివం (సాయాజీ షిండే). అతని కుమార్తె (రాశీ ఖన్నా) అమెరికా నుంచి వస్తుంది. ఆమె కిడ్నాప్‌కు గురయ్యే టైంలో సందీప్ (సందీప్ కిషన్) రక్షిస్తాడు. తన వెంట తీసుకువెళతాడు. ఆ క్రమంలో ఆమె తండ్రి గురించి ఒక నిజం తెలుస్తుంది. అప్పుడు హీరోయిన్ స్థానంలో మరొకర్ని ప్రవేశపెట్టి, హీరో ఆడిన నాటకమేంటి? అదెలా ముగిసిందన్నది సినిమా.

## నటవర్గం

* సందీప్ కిషన్ (సందీప్)
* రాశీ ఖన్నా (అన్నపూర్ణ "అను")
* ప్రియా బెనర్జీ (పూర్ణ)
* సుష్మా రాజ్ (శృతి)
* బ్రహ్మానందం (పెళ్ళికొడుకు "పికె")
* షాయాజీ షిండే (ఎమ్మెల్మే సదాశివన్/ను తండ్రి (ద్విపాత్రాభినయం)
* సప్తగిరి (నామాలు)
* అజయ్ (భవాని)
* అన్నపూర్ణ (అను నానమ్మ)
* పృథ్వీరాజ్ (సందీప్ తండ్రి)
* హేమ (శృతి తల్లి)
* కాశీ విశ్వనాథ్ (శృతి తండ్రి)
* సత్యం రాజేష్ (సిద్ధార్థ రాజు)
* ఫిష్ వెంకట్ (పికె అసిస్టెంట్)

## సాంకేతికవర్గం
* రచన, దర్శకత్వం: కుమార్ నాగేంద్ర
* నిర్మాత: అశోక్, నాగార్జున్
* సంగీతం: భీమస్ సెసిరోలె
* ఛాయాగ్రహణం: ఎం.ఆర్. పలని కుమార్
* కూర్పు: ఎస్.ఆర్. శేఖర్
* నిర్మాణ సంస్థ: శ్రీ కీర్తి ఫిల్మ్మ్

## పాటలు
ఈ చిత్రంలోని పాటలను సిరివెన్నెల సీతారామశాస్త్రి, వనమాలి, భీమ్స్ సిసిరోలియో రాయగా, భీమస్ సెసిరోలె సంగీతం అందించాడు. 2014, అక్టోబరు 6న హైదరాబాదులో పాటలు విడుదల అయ్యాయి.

## మూలాలు

## ఇతర లంకెలు
* 

వర్గం:తెలుగు ప్రేమకథా సినిమాలు
వర్గం:బ్రహ్మానందం నటించిన సినిమాలు
వర్గం:సాయాజీ షిండే నటించిన సినిమాలు
వర్గం:2014 తెలుగు సినిమాలు